PRAZNIK LJETA

GUSTAV KRKLEC

LIPANJ ŠIRI RASKOŠ LJETA.
ISPRED ŠKOLE LIPA CVJETA.

ZIBAJU SE NA SVE STRANE
ZLATNOG PRAHA PUNE GRANE.

NAD ŽITOM SE ŠEVE DIŽU.
ZADNJI DANI ŠKOLE STIŽU.

ZBOGOM PLOČE, KLUPE, KNJIGE,
ZBOGOM TEŠKE, ĐAČKE BRIGE!

SAD ĆE DJECA ŠIROM SVIJETA
SLAVIT PRAZNIK ŽARKOG LJETA.

A KAD MINU DANI LJETNI,
OBLACI ĆE STIĆI SJETNI.

I KAD GRANE BUDU GOLE,
PUNE SUNCA BIT ĆE – ŠKOLE.

PITANJA:

1. KAKO SE ZOVE MJESEC U GODINI U KOJEM POČINJE LJETO I LJETNI ŠKOLSKI PRAZNICI?
2. KOJI PRAZNIK SLAVE DJECA ŠIROM SVIJETA?
3. U KOJE GODIŠNJE DOBA DJECA PONOVNO KREĆU U ŠKOLU?

NA YOUTUBE KANALU NAĐITE PJESMICU: DORIA BARULEK „Ljeto“. Neka dijete sluša pjesmicu, može i nekoliko puta. Pitajte dijete o čemu pjeva djevojčica.